Lausanako Unibertsitatea

Lausanako Unibertsitatea (UNIL; frantsesez: Université de Lausanne) Suitzako hiri horretako unibertsitate publikoa da. Hiru campusetan banatuta dago: Dorigny, Bugnon eta Epalinges, guztiak Lausana inguruko eskualdean. 1537an sortu zuten Teologia Protestanteko eskola gisa, aurreko urtean Bernak Vaud konkistatu zuenean, eta 1890etik aurrera unibertsitate izendatu zuten. Gaur egun zazpi fakultatek osatzen dute: teologia, zuzenbidea, letrak, politika eta gizarte zientziak, ekonomia eta enpresa zientziak, lurraren eta ingurumenaren zientziak, eta baita biologia eta medikuntza ere. 10.700 ikasle eta 2.200 ikertzaile inguru ditu. EPFLarekin batera, Dorignyko UNILaren eremuak (non bere azpiegitura gehienak dauden) campus zabala osatzen du Léman aintziraren ondoan. Kanpo estekak Lausanako Unibertsitatearen webgunea (Frantsesez) (Ingelesez)